ຫົວໜ້າ OSCE ເຕືອນວ່າ ອາດຈະເກີດ ຄວາມຮຸນແຮງ ເພີ້ມຂຶ້ນ ໃນພາກຕາເວັນອອກ ຢູເຄຣນ 
ເລຂາທິການໃຫຍ່ OSCE ກ່າວວ່າ ຖ້າພັກຝ່າຍ ໃນບັນຫາຂັດແຍ້ງ ຢູເຄຣນ ບໍ່ຈັດຕັ້ງປະຕິບັດ ຢ່າງແທ້ຈິງ ຂໍ້ຕົກລົງ Minsk ແລ້ວ ສະຖານະການ ອາດທະວີ ຄວາມຮ້າຍແຮງຂຶ້ນ ຢ່າງໄວ.
ຫົວໜ້າອົງການວ່າດ້ວຍຄວາມປອດໄພແລະການຮ່ວມມືໃນຢູໂຣບຫຼື OSCE ເຕືອນ ໃນອາທິດນີ້ວ່າ ຖ້າຫາກພັກຝ່າຍ ໃນບັນຫາຂັດແຍ້ງຢູເຄຣນ ບໍ່ໄດ້ໃຫ້ການໝັ້ນໝາຍ ຢ່າງຈະແຈ້ງ ເພື່ອຈັດຕັ້ງປະຕິບັດຂໍ້ຕົກລົງ Minsk ແລ້ວ ສະຖານະການ ໃນພາກຕາ ເວັນອອກຂອງຢູເຄຣນອາດຈະເພີ້ມທະວີຄວາມຮຸນແຮງຂຶ້ນຢ່າງໄວ ເລຂາທິການໃຫຍ່ ຂອງອົງການ OSCE ທ່ານ Lamberto Zannier ກ່າວຕໍ່ວີໂອເອ ໃນການໃຫ້ສຳພາດວ່າມີຄວາມບໍ່ໄວ້ໃຈລະຫວ່າງກຳລັງຂອງຢູເຄຣນທີ່ພວມທຳການ ສູ້ລົບ ກັບພວກແບ່ງແຍກດິນແດນທີ່ໄດ້ຮັບການໜຸນຫຼັງຈາກຣັດເຊຍໃນພາກຕາເວັນ ອອກຂອງຢູເຄຣນ ມາໄດ້ເກືອບ 3 ປີແລ້ວ ທ່ານ Zannier ກ່າວວ່າ “ພວກເຮົາອາດຈະເຫັນຄວາມຮຸນແຮງຮອບໃໝ່ດັ່ງທີ່ພວກ ເຮົາໄດ້ເຫັນເມື່ອຕົ້ນເດືອນນີ້ ທັງໝົດແລ້ວພວກເຮົາແມ່ນມີຄວາມເປັນຫວ່ງກ່ຽວກັບ ສະຖານະການ ” ເມື່ອຕົ້ນເດືອນກຸມພານີ້ ພົນລະເຮືອນຫຼາຍພັນຄົນ ທີ່ເມືອງ Avdiivka ໃນພາກຕາ ເວັນອອກຢູເຄຣນ ໄດ້ຖືກປະປ່ອຍບໍ່ໃຫ້ມີນ້ຳໃຊ້ ໄຟຟ້າແລະເຄື່ອງເຮັດອາຍອຸ່ນໃນ ຂະນະທີ່ອຸນຫະພູມຕ່ຳກວ່າສູນອົງສາ ເວລາການສູ້ລົບ ລະເບີດຂຶ້ນ ຊຶ່ງເຮັດໃຫ້ສະ ຖານະການດ້ານມະນຸດສະທຳ ທີ່ປະສົບກັບບັນຫາຫຍຸ້ງຍາກຢູ່ແລ້ວນັ້ນຊຸດໂຊມລົງ ຕື່ມ ເພີ້ມຕື່ມໃສ່ຄວາມວິຕົກກັງວົນ ໃນການລະເບີດຂຶ້ນຂອງການສູ້ລົບທີ່ຮຸນແຮງຮອບ ໃໝ່ ຂົງເຂດດັ່ງກ່າວແມ່ນບໍ່ເຄີຍມີການຢຸດຍິງໂດຍເຕັມແລະແບບຍືນຍົງເທື່ອ ທ່ານ Zannier ກ່າວວ່າ ນອກເໜືອໄປຈາກການຖອນອາວຸດໜັກໄປຈາກເຂດແນວ ໜ້າຍັງບໍ່ເປັນທີ່ພໍໃຈແລ້ວ ທ່ານກ່າວຕື່ມວ່າ “ການຢຸດຍິງ ທີ່ໄດ້ມີການຕົກລົງກັນ ຢູ່ Normandy ໃນນະຄອນ Munich ເມື່ອສອງສາມມື້ຜ່ານມານີ້ ແມ່ນບໍ່ໄດ້ຮັບການ ເຄົາລົບເລີຍ ພວກເຮົາຍັງເຫັນມີການລະເມີດຢຸດຍິງເປັນຈຳນວນຫຼາຍຢູ່ ” ທ່ານກ່າວວ່າ ສິ່ງທີ່ເຮັດໃຫ້ສະຖານະການ ມີຄວາມສັບສົນຫຼາຍຂຶ້ນ ກໍແມ່ນການ ເຄື່ອນໄຫວ ຂອງຣັດເຊຍເມື່ອໄວໆມານີ້ ໂດຍຮັບຮູ້ໜັງສືເດີນທາງ ແລະ ເອກກະ ສານເດີນທາງອື່ນໆທີ່ອອກໃຫ້ໂດຍອຳນາດການປົກຄອງແບ່ງແຍກດິນແດນ